17. 7. 90 De Europæiske Fællesskabers Tidende Nr. C 186/33 
Meddelelse om indledning af en antidumpingprocedure vedrørende importen af dihydrostrepto-
mycin (DHS) med oprindelse i Den Kinesiske Folkerepublik og Japan 
(90/C 186/05) 
Kommissionen har modtaget en klage, hvori det påstås, 
at dihydrostreptomycin (DHS) med oprindelse i Den 
Kinesiske Folkerepublik og Japan importeres til 
dumpingpriser, hvorved der påføres en erhvervsgren i 
Fællesskabet væsentlig skade. 
Klager 
Klagen er indgivet af European Council of Chemical 
Manufacturers' Federations (CEFIC) på vegne af den 
eneste producent af DHS i Fællesskabet. 
Vare 
Den vare, der påstås importeret til dumpingpriser, er 
DHS, som er et antiinfektiøst stof, der frembringes ved 
hydrogenisation af streptomycin, et antibiotikum af 
første generation, som hovedsagelig anvendes på veteri­
nærområdet, og som henhører under KN-kode 
2941 20 10. 
Dumping 
Hvad angår Den Kinesiske Folkerepublik, som er et land 
uden markedsøkonomi, er det nødvendigt at sammen­
ligne eksportpriserne med en normal værdi, der er fastsat 
på grundlag af priser eller omkostninger i et land med 
markedsøkonomi, hvor den pågældende vare fremstilles 
eller sælges. Med henblik herpå peges der i klagen på 
hjemmemarkedspriserne i Japan, som ér det eneste andet 
land med markedsøkonomi bortset fra Fællesskabet, hvor 
varen fremstilles til forbrug på hjemmemarkedet. 
For Japans vedkommende er påstanden om, at der finder 
dumping sted, baseret på en sammenligning mellem 
hjemmemarkedspriserne og de priser, der opnås ved 
eksport til Fællesskabet. 
På dette grundlag er de beregnede dumpingmargener 
betydelige. 
Skade 
Hvad angår spørgsmålet om skade, gøres det i klagen 
gældende, at importen af den pågældende vare steg fra 
62 tons i 1985 til 74 tons i 1988 og 58 tons i første 
halvdel af 1989, dvs. en stigning på 19 % fra 1985 til 
1988 og på 57 % fra 1988 til 1989, hvis tallet for første 
halvdel af 1989 ekstrapoleres til hele året, og der blev 
fremlagt tilstrækkelige beviser herfor. Dette svarer til en 
forøgelse af markedsandelen fra 26 % i 1985 til 39 % i 
1988 og 46 % i første halvdel af 1989. 
Det påstås endvidere, at de priser, hvortil de importerede 
varer sælges i Fællesskabet, er betydeligt lavere end 
fællesskabsproducentens priser. Det gøres gældende, at dette for den pågældende 
erhvervsgren i Fællesskabet har betydet en nedgang i 
produktionen på 30 % mellem 1985 og 1989, et fald i 
markedsandelen fra 63 °/o i 1985 til 60 % i 1988 og 
53 % i første halvdel af 1989 og en sænkning af priserne 
på baggrund af betydelige prisunderbud fra de pågæl­
dende eksportørers side, hvilket har ført til betydelige tab 
for nævnte fællesskabsproducent og lukning i 1989 af 
den anden virksomhed i Fællesskabet, som fremstillede 
DHS. 
Procedure 
Kommissionen har efter konsultationer fastslået, at der 
foreligger tilstrækkelige beviser til at begrunde iværksæt­
telsen af en procedure, og har indledt en undersøgelse i 
henhold til artikel 7 i Rådets forordning (EØF) nr. 
2423/88 ('). Interesserede parter kan tilkendegive deres 
mening skriftligt, specielt ved at besvare det spørge­
skema, der er tilsendt de parter, som vides berørt af 
sagen, og ved at fremlægge beviser til støtte herfor. 
Kommissionen vil endvidere høre parter, der i forbin­
delse med ovennævnte fremlæggelse af deres synspunkter 
anmoder herom, såfremt de kan godtgøre, at de sand­
synligvis vil blive berørt af resultatet af proceduren. 
Denne meddelelse offendiggøres i henhold til artikel 7, 
stk. 1, litra a), i ovennævnte forordning. 
Tidsfrist 
Oplysninger om sagen, eventuelle argumenter vedrø­
rende påstanden om, at der finder dumping sted og 
forvoldes skade som følge heraf, og anmodninger om at 
blive hørt indgives skriftligt til Kommissionen for De 
Europæiske Fællesskaber, Generaldirektoratet for 
Forbindelser med Tredjelande (afdeling I-C-2), rue de la 
Loi 200, B-1049 Bruxelles (2) senest 30 dage efter offent­
liggørelsen af denne meddelelse eller, for så vidt angår 
parter, der vides berørt af sagen, 30 dage efter modta­
gelsen af følgeskrivelsen til ovennævnte spørgeskema, alt 
efter hvilken dato der måtte være den seneste. Nævnte 
skrivelse anses for at være modtaget syv dage efter afsen­
delsesdatoen. 
Har Kommissionen ikke modtaget de ønskede oplys­
ninger og argumenter i den rette form inden udløbet af 
ovennævnte frist, kan Fællesskabets myndigheder i 
medfør af artikel 7, stk. 7, litra b), i Rådets forordning 
(EØF) nr. 2423/88 træffe foreløbig eller endelig afgø­
relse på grundlag af de foreliggende oplysninger. 
(') EFT nr. L 209 af 2. 8. 1988, s. 1. 
O Telex COMEU B 21877, telefax (32-2) 235 65 05.